У штодзённым тлуме чалавек заняты сабою. Ходзім, ездзім, лятаем, клапоцімся пра хлеб надзённы, мітусімся, губляем каштоўны час і забываем пра тое, што прапускаем самае галоўнае ў нашым жыцці, чаму вучыў і пра што шмат гаварыў Хрыстос Выратавальнік. Мы павінны пра гэта заўсёды памятаць і ведаць — Царства Божае ўнутры кожнага ёсць. Вось куды павінна быць звернута пастаянная ўвага і дзе патрэбна будаваць храм Духа Святога.